- Hindi News
- National
- रेलगांव, भांडाहेड़ा और चौमा मालियान में 1880 लाख से होंगे जल संरक्षण के काम
रेलगांव, भांडाहेड़ा और चौमा मालियान में 1880 लाख से होंगे जल संरक्षण के काम
सुल्तानपुर| पंचायतसमिति सभागार में मंगलवार को विशेष साधारण सभा का आयोजन प्रधान भूपेंद्रसिंह हाड़ा की अध्यक्षता में किया गया। इसमें एसडीएम सुखराम खोखर ने कहा कि स्वच्छ भारत अभियान जनप्रतिनिधियों के सहयोग के बिना जन-जन तक पहुंचाना संभव नहीं है। इसके लिए जनप्रतिनिधियों को आगे आना होगा। ग्रामीण क्षेत्रों में शौचालय बनवाने के लिए लोगों को प्रेरित करना होगा। प्लास्टिक थैलियों की रोकथाम के लिए जनप्रतिनिधियों जनता को प्रशासन का सहयोग करना चाहिए। बैठक में मुख्यमंत्री जल स्वावलंबन अभियान के तहत रेलगांव, भांडाहेड़ा, चौमा मालियान ग्राम पंचायतों की कार्ययोजना का अनुमोदन किया गया। साथ ही 30 जून 2016 तक कार्यों को पूरा करने के आदेश दिए। योजना के तहत प्राकृतिक जल का उपयोग, ठहराव एवं संरक्षण के कार्यों के लिए चेकमैम, फार्म पोंड, नाला, तालाब, बोरिंग, हार्टीकल्चर, बगीचा, फव्वारा, टंकी, एनीकट आदि निर्माण कार्यों पर तीनों पंचायतों में 1880.07 लाख रुपए की योजना का अनुमोदन किया गया। तीनों ग्राम पंचायतों के 13 गांवों में यह अभियान चलाया जा रहा है। अभियान के तहत 10 विभागों के वित्तीय संसाधनों का कनवर्जेस कर कार्य कराए जाएंगे। अलग-अलग कलस्टर बनाकर आमजन का सक्रिय सहयोग लिया जाएगा। ग्रामवार ग्रामसभा कर कार्ययोजना तैयार की गई। कार्यों के लिए जनसहयोग एवं श्रमदान करने का प्रावधान रखा गया है। इसमें प्राकृतिक जलसंरक्षण के लिए पीएचईडी, भूजल विभाग, उद्योग विभाग, वनविभाग, पशुपालन विभाग, कृषि विभाग, जल संसाधन विभाग एवं जलग्रहण विभाग के ब्लॉक अधिकारियों द्वारा तैयार कार्ययोजना के किय्रान्वयन के लिए अनुमोदन किया गया।
tgl_Latn sot_Latn hin_Deva hin_Deva hin_Deva